Plaasmoorde!!!!! Farm Murders!!!!! - Page 431 - Stormfront
Page 431 of 673 « First < 331 381 417 418 419 420 421 422 423 424 425 426 427 428 429 430 431 432 433 434 435 436 437 438 439 440 441 442 443 444 445 481 531 > Last »
05-30-2009, 01:09 PM #4301
Rowers oorval vrou in huis, buit R23 000 se goed
Rowers het 'n vrou gisteroggend in haar huis in Rustenburg oorval en van duisende rande se goedere beroof.
Die rowers het omstreeks 11:00 die elektriese motorhek gebreek om by die erf in die gegoede Cashan-woonbuurt in te kom, het konst. Botshelo Mo?thutsane, polisiewoordvoerder, gesê.
"Hulle het toe 'n huisdeur en veiligheidshek ook gebreek en ingegaan."
Dit is nie bekend hoeveel rowers daar was nie.
Volgens Mothutsane het die rowers die vrou na die hoofslaapkamer geneem waar een van die boewe "wag gestaan" het terwyl die ander goed uitgedra het. Sy is nie beseer nie.
Die rowers het onder meer 'n TV van R15 000 gesteel.
Die totale waarde van die gesteelde goedere beloop sowat R23 000.
05-30-2009, 01:11 PM #4302
Rowergroep laat spat met R10 m.
Die polisie krap kop oor 'n gewaagde inbraak by die Absa-kontantsentrum in Witbank waar rowers glo sowat R10 miljoen gebuit het.
Die bende het blykbaar van 'n hoogs gesofistikeerde boormasjien, wat glo in myne gebruik word, gebruik gemaak om toegang tot die kluis te verkry.
Die groep van sowat agt rowers het die wagte wat die perseel bewaak het omstreeks 01:00 gisteroggend oorval.
Volgens kapt. Leonard Hlathi, woordvoerder van die eenheid teen georganiseerde misdaad in Mpumalanga, het die rowers vier van die wagte gedwing om die een of ander vloeistof te drink. Die wagte het daarvan aan die slaap geraak.
Volgens Hlathi sê een van die wagte hy het gesien hoe twee mans oor die veiligheidsheining probeer klim. Voordat hy egter sy kollegas kon waarsku, het die rowers hulle oorval en hul vuurwapens afgeneem.
Die hekke van die perseel is toe glo oopgemaak sodat die res van die bende kon inkom.
Die rowers het selfs saam met die toesighouer van die wagte na 'n ander wag, wat om 03:00 aan diens moes wees, se huis gery om hom te gaan oplaai.
Dié twee mense is vasgebind en in 'n bos naby die kontantsentrum gelaat. Hulle is later deur die polisie opgespoor en bevry.
Die rowers het intussen deur die muur van die kluis geboor.
Die geld is in drie voertuie, 'n Toyota Quantum-bussie, 'n Ford Ranger en 'n GWM-bakkie (met 'n MP-registrasienommer), gelaai.
Hlathi het gesê hulle bestudeer tans videobande van die rooftog.
Die rooftog het eers om 05:00 aan die lig gekom toe personeel by die kontantsentrum opgedaag het. Hulle het die vier wagte gekry waar hulle vas aan die slaap by die wagkamer gelê het.
Hulle is vir behandeling hospitaal toe geneem. Mediese toetse word op die wagte gedoen om vas te stel wat hulle gedrink het.
Mense met inligting oor die rooftog kan supt. Obet Ngwenya by 082 565 6417 bel.
05-30-2009, 01:12 PM #4303
Ouermoord: Seun, dogter wil vir regshulp uit boedel betaal
Durban. – 'n Broer en suster wat aanvoer hulle het hul ouers onder die invloed van satanisme vermoor, het gister hier 'n eis vir hul regskoste teen hul ouers se boedel ingestel.
Sover bekend sal dit die eerste keer in Suid-Afrikaanse regsgeskiedenis wees dat satanisme as verweer in 'n strafsaak geopper word.
Dié eis wat by die hooggeregshof in Durban ingedien is, sal na raming meer as R290 000 beloop, waarby die dienste van 'n vooraanstaande advokaat in die stad nog ingesluit moet word.
Me. Nicolette Lotter (27) sê in haar beëdigde verklaring sy en haar broer, Hardus (21), is die afgelope tien maande van 'n kerk afhanklik om vir hulle toiletware in die tronk te bring.
"Ons is brandarm en is deur die familie verstoot," sê me. Lotter. Nogtans glo sy haar suster, Christelle (23), sal nie die eis teenstaan nie.
Die drie kinders is die enigste erfgename van mnr. Johnny Lotter (53) en sy vrou, Riekie (52), wat in Julie verlede jaar wreed in hul huis in die Durbanse buurt Westville vermoor is.
Hul boedel word tans op sowat R1,97 miljoen bereken, waarvan sowat R730 000 kontant is. Dit sluit mnr. Lotter sr. se pensioengeld uit.
Nicolette Lotter en haar broer staan saam met mnr. Mathew Naidoo (21), haar voormalige kêrel, tereg.
Luidens hofstukke sal die Lotters aanvoer hulle het onder die invloed van Naidoo en satanisme nie die verkeerdheid van hul dade besef nie.
Vroeër is berig die hof het gehoor dat Naidoo in 'n stadium gesê het hy is die "derde seun van God".
In die eis word aangevoer dat die Lotters onskuldig is totdat 'n hof hulle skuldig bevind en dat hulle daarom op steun uit die boedel geregtig is.
Die eksekuteur van die boedel fouteer as hy die Lotters nou as begunstigdes uitsluit, word aangevoer.
Benewens sowat R108 000 vir die dienste wat mnr. Danie Grundlingh, hul prokureur, tot dusver gelewer het, word daar ook geëis vir die koste van 'n senior advokaat en twee kundige getuies – dr. P.R. Laban, 'n psigiater, en prof. Lourens Schlebusch, 'n kliniese sielkundige.
Grundlingh het vroeër 'n eis teen die Regshulpraad aanhangig gemaak om soortgelyke kundigheid te bekom, maar dit word teengestaan.
Die Lotters en Naidoo het gisteroggend vlugtig voor regter Ron McLaren verskyn wat die strafsaak voorlopig tot 7 Julie uitgestel het vir die afhandeling van die siviele gedinge.
05-30-2009, 01:17 PM #4304
Boete ná ongeluk seun se lewe eis
Vereeniging. – 'n Ma wat ná 'n motorongeluk op haar seun se verminkte lyk afgekom het, het vandeesweek gehoor hoe 'n jong man weens sy dood gestraf word.
Werner Vorster (nou 22) is Maandag in die Vereeniging-streekhof tot 'n boete van altesame R105 000 of 70 maande tronkstraf gevonnis.
Hy kan die boete afbetaal.
Jaco Niemann (18), destyds 'n leerling aan die Hoër Tegniese Skool Vereeniging, is op 11 Junie 2005 in Jim Fouchéstraat buite Oranjeville in 'n trompop-botsing tussen sy motorfiets en 'n motor dood.
Die slag het sy regterbeen van sy lyf geruk.
Dit is 20 m van sy lyk gevind.
Mev. Ronel Niemann het kort ná die ongeluk op haar seun se verminkte lyk afgekom nadat vriende haar gebel het om te sê hy is raak gery.
"Ek het gedink hy is nie ernstig beseer nie en ek sal hom langs sy motorfiets sien sit wanneer ons op die ongeluktoneel aankom," het Niemann gesê.
"Toe ek daar kom, het ek Jaco egter langs die pad sien lê. Hy was klaar dood."
Hy is vermoedelik op slag dood.
Vorster is daarvan beskuldig dat hy die botsing en Jaco se dood veroorsaak het omdat hy aan die verkeerde kant van die pad gery het om 'n ander motor verby te steek.
Benewens strafbare manslag weens Jaco se dood is Vorster aan verdere aanklagte skuldig bevind omdat hy van die ongeluktoneel weggery het.
Inspp. Stan Welch en Nico Pieterse van die Meyerton-polisie het die saak ondersoek.
"My kind is dood en ek sal hom nooit weer terugkry nie," het Niemann oor die vonnis gesê.
"Dit klink na 'n strawwe vonnis, maar is dit wat die lewe van my kind werd is?
"Dit maak nie saak wat die vonnis is nie.
"Dis steeds hel op aarde en ek sal nooit die gesig langs die pad uit my kop uitkry nie," het Niemann gesê.
06-02-2009, 07:58 AM #4305
Bejaardes in gru-aanval
Port Elizabeth. - Polisiehonde en 'n helikopter is gisteroggend ontbied nadat 'n bejaarde egpaar – albei pensioentrekkers – op hul kleinhoewe in Theescombe hier aangeval is.
Mnr. George Venter (78) is op die toneel dood. Sy vrou, Jacoba (67), is in 'n bedenklike toestand in die Greenacres-hospitaal.
'n Verdagte is gister by die Kabega-polisiekantoor ondervra, maar niemand is nog aangekeer nie. Die polisie soek vier verdagtes na aanleiding van inligting wat mev. Venter verskaf het voordat sy na die hospitaal geneem is.
Die Venters se huiswerker, wie se naam nie deur kapt. Sandra Janse van Rensburg, polisiewoordvoerder, bekend gemaak is nie, het gister om 08:00 op die egpaar afgekom.
"Mev. Venter het by een van die deure van die huis gelê, terwyl mnr. Venter se liggaam in die eetkamer gevind is."
Mnr. Gustav Rautenbach, DA-woordvoerder oor veiligheid en sekuriteit in die metro, het gesê sy kantoor is oorval met oproepe oor die aard van die aanval.
"Ek het gehoor dat gholfstokke en gebreekte glasbottels as wapens teen die egpaar gebruik is.
"Ek is woedend dat weerlose bejaardes teikens word van gewetenlose misdadigers en só wreed aangeval is."
Die polisie vermoed die verdagtes het by 'n deur ingebreek. Dit was teen gistermiddag laat nie bekend wat uit die huis gevat is nie.
Die ondersoekspan was nog op die toneel toe die eienaar van nog 'n kleinhoewe in die gebied aangery gekom het om die polisie te laat weet dat sy twee verdagte mans by die buitekamer op haar kleinhoewe gesien het. Die polisie het daar 'n speelgeweer en ou klere gevind en vermoed dat dit met die aanvallers verbind kan word.
'n Helikopter en snuffelhonde is ingespan in die soektog na die verdagtes. Teen druktyd gisteraand het dit nog niks opgelewer nie.
Rautenbach het gesê inwoners is bekommerd oor hul veiligheid en is op die punt om eie reg te gebruik. "Die algemene gevoel is dat die stelsel wat in plek is, nie veel vir hul veiligheid beteken nie."
Hy meen 'n gespesialiseerde polisie-eenheid vir boere en inwoners van die kleinhoewes moet in samewerking met die gemeenskap op die been gebring word.
Man killed, wife beaten in Bay attack
Neighbour Amanda Moore is still in shock from the violent attack on the people she said were "like family" to her.
"At about 8.30pm last night our dogs were barking, so we phoned them (the couple) and they said everything was fine, so I really don't know what time this happened.
"The maid came to my house in the morning and said the windows were all broken and she saw something was wrong. I phoned the police and ambulance immediately, but didn't go inside the house.
"This is just so terrible because I love them like my own family. They are such friendly, very hardworking and healthy people," said Moore.
She said the couple had three dogs, but she did not know if the other two were also killed because she was only given one to look after.
"I've been staying next to them for 13 years. I've never had problems; we felt safe."
While at the murder scene, police were alerted by a resident in the area who said she had spotted two suspects in her shed at her home next to the Kragga Kamma Game Reserve.
Although they could not confirm if the two incidents were related, police rushed to the woman's home, where a helicopter and two sniffer dogs were used to assist police with their search. One suspect was arrested. He was found near the Lake View and Seaview roads.
06-02-2009, 08:00 AM #4306
06-02-2009, 08:02 AM #4307
Kwadrupleeg se vervoer gesteel: 'Hoe kón hulle?'
Hoe kan enigiemand met 'n gewete 'n ou in 'n rolstoel se vervoer steel?
So vra mnr. Jackie de Vos, 'n 37-jarige kwadrupleeg van Edenvale aan die Oos-Rand wie se ou VW-kombi, waarin hy deur familie vervoer word, Saterdag tydens die Super14-eindstryd gesteel is.
De Vos het saam met vriende die wedstryd by 'n kroeg op die hoek van 10de Laan en Hendrik Potgieterstraat gekyk toe 'n werker "in halftyd my laat weet het hy het gesien hoe boewe pas in my kombi wegry".
"Ek kan nie glo iemand sal so gewetenloos wees nie. Daar is rystoeltekens opgeplak en binne-in was my ramps (opritte) wat ek gebruik om in en uit die kombi en by trappe op te kom. Die ergste van alles is die kombi was nie verseker nie en ek kan nie met my mediese ongeskiktheidspensioen 'n nuwe een bekostig nie."
Die werker het glo 'n wit Honda Ballade met drie verdagte mense in opgemerk wat agter die kombi stilgehou en verdwyn het toe dit gesteel is.
De Vos het in 1996 dié kombi, 'n metaalblou 1992-model met registrasienommer FBC519GP, aangeskaf sodat hy "mobiel kan wees".
Hy was destyds 'n "geesdriftige en toegewyde" polisiebeampte. Hy is egter van die ken af ondertoe verlam toe hy op die ouderdom van 23 jaar in 'n swembad geduik en sy nek beseer het. Hy is sedertdien in 'n rystoel.
Sy ouers, Stephen (60) en Paula (59), sien by hul huis in Eastleigh na hom om.
"Dis juis hoekom sy kombi so belangrik was," het sy ma gesê. "Ons het hom oral daarin rondgery omdat sy elektriese rystoel nie kan opslaan en in 'n motor pas nie.
"Ons het so gesukkel om hom by die huis te kry van die toneel af. Hy is van sy onafhanklikheid beroof. Dit maak my woedend."
Me. Desiré de Vos (35), sy suster, is bekommerd dat hulle haar broer nou nie vinnig genoeg by 'n dokter of hospitaal kan kry in 'n noodgeval nie. "Ons vat hom in sy kombi hospitaal toe omdat die rystoel ook nie in 'n ambulans pas nie," het sy gesê.
De Vos hoop nou hy kan sy kombi weer terugkry.
"Ek wens net die polisie vind dit terug of die boewe sien die rystoelplakkers en laat die kombi iewers in 'n verlate veld. Of hopelik sien iemand die kombi en laat weet ons," het hy gesê.
Mense met inligting of wat hulp kan verleen, kan De Vos by 082 702 4966 bel.
06-02-2009, 08:04 AM #4308
4 vas weens moord op kenner
Vier mans is in hegtenis geneem in verband met die moord op die verbruikerskenner dr. Klaas Jonkheid.
Die mans, almal 22 tot 24 jaar oud, is gevin met Jonkheid se selfoon, asook 'n battery en spaarwiel van sy gehuurde motor, het kapt. René Mathee van die polisie in Stellenbosch gesê.
Jonkheid se deels verbrande lyk is die naweek agter 'n Kerk in Faure gevind.
Die mans sal binnekort in die hof verskyn op 'n aanklag van moord en motordiefstal.
Hulle word in die Bellville-suid polisiestasie aangehou.
4 held for Jonkheid murder
Cape Town - Four men have been arrested in connection with the murder of Klaas Jonkheid, Stellenbosch police said on Tuesday.
Captain Rene Mathee said the men, aged between 22 and 24, were found with Jonkheid's cellphone and a battery and spare wheel of the hired Toyota Yaris he was using while visiting the Western Cape.
Jonkheid was reported missing on Friday after he missed a farewell function and his flight to Johannesburg following a conference he had attended in Stellenbosch.
Police were called to a scene behind a church where Jonkheid's burnt body was found over the weekend.
The hired car he was driving was later found near the Forest Train Station completely burnt.
The arrested men would face charges of murder and theft of a motor vehicle.
They were being held at the Bellville South police station and were expected to appear in court soon.
06-02-2009, 08:05 AM #4309
2 wagte aan brand gesteek
Twee geldwagte het erge brandwonde opgedoen toe hulle aan die brand gesteek is tydens 'n transitoroof.
Die wagte was Maandagaand in 'n geldwa toe hulle in Malelane, Mpumalanga, deur twee bakkies en 'n motor van die pad afgedwing is, het kapt. Leonard Hlathi gesê.
Die rowers het die wagte met vuurwapens gedreig en geëis dat hulle uit die voertuig klim. Toe die wagte nie gehoor gee nie, het die booswigte petrol oor die geldwa uitgegooi en dit aan die brand gesteek.
Die wagte het uitgespring en probeer weghardloop, maar die bende het hulle gevang en petrol oor hulle uitgegooi voordat hulle ook aan die brand gesteek is, het Hlathi gesê.